《秋怀 其一》
明代·吴允禄

朝看花未稀，暮落已如许。四时有代谢，一雨变炎暑。

山亭月皎皎，蟋蟀终夜语。凉飙集素襟，感彼机中妇。

作者简介：吴允禄，字天申。番禺人。琏次子。明世宗嘉靖二年（一五二三）进士。初授武选主事，出为湖广参政，擢按察使。免归。著有《九岩集》。清温汝能《粤东诗海》卷二一、清道光《广东通志》卷二七六有传。